# Eesti Rahva Muuseum

# Küsimusleht nr. 190

# Jalgade lahtivõtmine

Elu koosneb pisiasjadest. Jälgides näiliselt ebaolulisi detaile, võime vahel üsna palju teada saada.

Järgnevalt mõned küsimused välisjalanõude äravõtmise ja vahetusjalatsite kohta.

Vastaja isikuandmed:

- nimi,

- sünniaeg ja koht,

- praegune elukoht,

- sotsiaalne päritolu, praegune sotsiaalne seisund.

1. Kas Te vahetate/võtate ära välisjalanõud eluruumi sisenemisel? Kui jah, siis miks? Kas Teie mäletamist mööda on see alati nii olnud? Kui ei, siis millal see alguse sai? Kust selline komme pärit on?
2. Kas välisjalanõude ära võtmine sõltub aastaajast?
3. Kas kasutate vahetusjalanõusid? Kui, siis milliseid?
4. Kas selles suhtes on erinevusi ruumide vahel, s.t. mõnes ruumis käiakse/käidi välisjalanõudega, mõnes mitte? Kuidas on kõrvalhoonete ja abiruumidega? Kuhu välisjalanõud jätate?
5. Kas kõigi pereliikmete suhtes kehtivad samad nõudmised? Kes jälgib nende täitmist ja kutsub korrale? Kuidas? Kas vahel on tekkinud arusaamatusi? Milliseid?
6. Kas külalised peavad järgima sam**u** nõudmisi kui kodused? Kas tehakse erandeid? Kas ja kuidas palute välisjalanõud ära võtta? Kas pakute vahetusjalatseid? Kas on tekkinud arusaamatusi?
7. Kas olete märganud, et välismaalased käituvad ses suhtes "meie" inimestest erinevalt?
8. Kuidas ise külas käitute, s.t. kas lähete välisjalanõudega sisse või võtate need ära, panete jalga kaasavõetud sussid, kingad vms?
9. Kas olete märganud erinevusi maa ja linna vahel, erinevate kihtide vahel?
10. Kas vahetate jalanõusid avalikes kohtades, näiteks teatris, kinos, kohvikus, restoranis, klubis, koolis, kirikus, haiglas jm? Miks? Kas seeon neis paikadesalati nii olnud? Kas on kohti/ruume (millised), kusvälisjalanõud võetakse ära ainult teatud juhtudel? Miks?
11. Mida Te arvate välisjalanõude äravõtmisest siseruumides? Kuidas Te suhtute inimestesse, kes neid kombeid eiravad?
12. Kas olete täheldanud selles suhteserinevusi naiste ja meeste vahel? Kui, siis milliseid? Millest on see Teie meelest tingitud?
13. Kas Teie (või Teie vanemad, tuttavad**)** olete kandnud/kannate jalanõude peal kalosse/botikuid?Mis Te sellest kombest arvate? Kas kalosside/botikute kandmises on toimunud muutusi? Millal on olnud kalossid kasutusel? Kas Teie meelest on kalosside/botikute kasutamisel mingi seos välisjalanõude jalast äravõtmise/jalgajätmisega siseruumides?

AnuJärs

Robert Dirks

Helo Oidjärv